

JAVNA VATROGASNA POSTROJBA

GRADA ŠIBENIKA

Put groblja 2, 22000 ŠIBENIK

OIB: 28392388169

II. IZMJENE I DOPUNE FINANCIJSKOG PLANA ZA 2024. GODINU

S OBRAZLOŽENJEM

Šibenik, 20. prosinca 2024. godine

Sadržaj

[I. UVOD 2](#_Toc151618995)

[II. OPĆI DIO 3](#_Toc151618996)

[II.1. Sažetak Računa prihoda i rashoda te Računa financiranja 3](#_Toc151618997)

[II.2. Račun prihoda i rashoda 4](#_Toc151618998)

[II.3. Rashodi prema izvorima financiranja 11](#_Toc151618999)

[II.4. Rashodi prema funkcijskoj klasifikaciji 12](#_Toc151619000)

[II.5. Račun financiranja 13](#_Toc151619001)

[II.6. Rekapitulacija 14](#_Toc151619002)

[III. POSEBNI DIO 15](#_Toc151619003)

[III.1. Plan rashoda i izdataka Javne vatrogasne postrojbe grada Šibenika 15](#_Toc151619004)

[IV. OBRAZLOŽENJE 20](#_Toc151619005)

[IV.1. Opći dio 20](#_Toc151619006)

[IV.2. Posebni dio 22](#_Toc151619007)

[V. ZAKLJUČAK 25](#_Toc151619008)

# UVOD

Javna vatrogasna postrojba grada Šibenika javna je ustanova osnovana temeljem članka 1. Zakona o vatrogastvu (NN 125/19 i 114/22). Osnivač Javne vatrogasne postrojbe grada Šibenika je Grad Šibenik te se njena veličina temelji na Planu zaštite od požara i eksplozija grada Šibenika (KLASA: 214-01/21-01/03, URBROJ: 2182/01-10/1-21-8 od 14. prosinca 2021. godine).

Djelatnost Javne vatrogasne postrojbe obuhvaća sudjelovanje u provedbi preventivnih mjera zaštite od požara i tehnoloških eksplozija, gašenje požara i spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodnim i opasanim situacijama te obavljanje drugih poslova u nesrećama, ekološkim i inim nesrećama, a provodi se na kopnu, moru, jezerima i rijekama. Uz navedeno, Javna vatrogasna postrojba grada Šibenika, obavlja ili može obavljati sljedeće djelatnosti koje se ne smatraju vatrogasnom djelatnošću - pružanje usluga vatrogasnih (protupožarnih) osiguranja i tehničke zaštite, pregled, servisiranje i ispitivanje vatrogasne i druge opreme iz djelatnosti, pružanje usluge najma prostora, pružanje usluge prijevoza vode, pružanje usluge nadzora nad vatrodojavnim sustavom, iznajmljivanje vatrogasne opreme, osposobljavanje i usavršavanje vatrogasnih kadrova, pripremanje i organizacija seminara iz djelatnosti, izdavanje knjiga, skripti i ostalih stručnih publikacija iz djelatnosti.

Javnom vatrogasnom postrojbom grada Šibenika upravlja Vatrogasno vijeće koje broji pet članova.

# II. OPĆI DIO

### II.1. Sažetak Računa prihoda i rashoda te Računa financiranja

### II.2. Račun prihoda i rashoda















### II.3. Rashodi prema izvorima financiranja



### II.4. Rashodi prema funkcijskoj klasifikaciji



### II.5. Račun financiranja



### II.6. Rekapitulacija



# POSEBNI DIO

### III.1. Plan rashoda i izdataka Javne vatrogasne postrojbe grada Šibenika











# IV. OBRAZLOŽENJE

### IV.1. Opći dio

Financiranje redovne djelatnosti Javne vatrogasne postrojbe grada Šibenika osigurava se temeljem čl. 110., 111. i 123. Zakona o vatrogastvu (NN 125/19 i 114/22).

Temeljem zaprimljene elektronske pošte od strane Upravnog odjela za financije Grada Šibenika, od dana 20. studenog 2024. godine, kojom se poziva proračunske korisnike proračuna JLS na dostavu prvog prijedloga 2. izmjena i dopuna financijskog plana, Javna vatrogasna postrojba grada Šibenika predložila je plan rashoda u iznosu od 2.804.202,00 EUR te plan prihoda u iznosu od 2.766.602,00 EUR za 2024. godinu.

Ove izmjene i dopune su najvećim dijelom nastale na skupini 31 – Rashodi za zaposlene. Naime, u srpnju ove godine Hrvatska vatrogasna zajednica je donijela nove pravilnike kojima se, između ostalog, uređuju plaće profesionalnih vatrogasaca. Najznačajniji su Pravilnik o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/24), donesen od strane Hrvatske vatrogasne zajednice te Uredba o visini dodataka na osnovni koeficijent za radna mjesta profesionalnih vatrogasaca (NN 92/24), donesena od strane Vlade Republike Hrvatske, a s kojima se postrojba bila dužna promptno uskladiti. Posljedično tome, izmijenjeni su akti Javne vatrogasne postrojbe grada Šibenika te je utvrđena povećana potreba za financijskim sredstvima u pogledu plaća djelatnika.

Između skupina 32 – Materijalni rashodi i 42 – Rashodi za nabavu proizvedene dugotrajne imovine izvršena je „preraspodjela“ financijskih sredstava unutar već planiranih iznosa.

U odnosu na 1. izmjene i dopune financijskog plana za 2024. godinu, povećani su ukupni rashodi za 110.380,00 EUR te u navedenu svrhu dajemo pregled po izvorima financiranja kako slijedi:

* IF 11 povećanje od 108.300,00 EUR,
* IF 31 povećanje od 902,00 EUR,
* IF 445 povećanje od 239,00 EUR,
* IF 51 nepromijenjeno,
* IF 53 povećanje od 6.620,00 EUR,
* IF 55 nepromijenjeno,
* IF 71 smanjenje od 5.681,00 EUR,
* IF 72 nepromijenjeno,
* IF 93 nepromijenjeno.

Povećanje na izvoru financiranja 11 – *Opći prihodi i primici* je iskazano zbog povećane potrebe za financijskim sredstvima za financiranje rashoda za zaposlene, kao posljedica gore spomenutih novih pravilnika (skupina 31 – povećanje od 110.550,00 EUR, skupina 32 – smanjenje od 2.188,00 EUR, skupina 34 – smanjenje od 30,00 EUR, skupina 37 – smanjenje od 32,00 EUR).

Povećanje na izvoru financiranja 31 – *Vlastiti prihodi* je iskazano jer se očekuje veća naplata po izlaznim računima do kraja godine.

Povećanje na izvoru financiranja 445 – *Ostali prihodi za posebne namjene* je nastalo zbog dislokacije, odnosno zbog gašenja požara u Splitsko-dalmatinskoj županiji, temeljem Zapovijedi glavnog vatrogasnog zapovjednika, a za čije je troškove ostvarena refundacija sredstava od strane Hrvatske vatrogasne zajednice.

Povećanje na izvoru financiranja 53 - *Pomoći* je nastalo jer su potpisana dodatna dva Sporazuma o sufinanciranju te su ostvarena ukupna sredstva pomoći od Općine Bilice, Općine Rogoznica i Grada Skradina.

Smanjenje na izvoru financiranja 71 *– Prihodi od prodaje ili zamjene nefinancijske imovine* je nastalo jer se odustalo od donacije jednog, od prethodno planirana dva, kombi vozila.

Planirana sredstva na ostalim izvorima financiranja ostaju nepromijenjena (51 – *Pomoći iz državnog proračuna,* 55 *– Decentralizirana sredstva,* 72 *– Naknade s naslova osiguranja štete i* 93 *– Višak prihoda iz prethodne godine-Vlastiti prihodi*).

### IV.2. Posebni dio

|  |  |
| --- | --- |
| **Razdjel: 002 UPRAVNI ODJEL ZA FINANCIJE** | |
| **Glava: 00202-33706 JAVNA VATROGASNA POSTROJBA I DVD** | |
| **Uprava: 0001 JAVNA VATROGASNA POSTROJBA GRADA ŠIBENIKA** | |
| **Planirana sredstva za provedbu: 2.804.202,00 €** | |
| **NAZIV PROGRAMA** | **1005 PROTUPOŽARNA ZAŠTITA LJUDI I IMOVINE** |
| **Funkcijska oznaka** | **0320 Usluge protupožarne zaštite** |
| **Regulatorni okvir** | * Zakon o vatrogastvu (NN 125/19, 114/22) * Zakon o zaštiti od požara (NN 92/10, 114/22) * Zakon o zaštiti na radu (NN 71/14, 118/14, 154/14, 94/18, 96/18) * Zakon o sustavu civilne zaštite (NN 82/15, 118/18, 31/20, 20/21, 114/22) * Pravilnik o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/24) * Uredba o visini dodataka na osnovni koeficijent za radna mjesta profesionalnih vatrogasaca (NN 92/24) * Statut Javne vatrogasne postrojbe grada Šibenika * Plan zaštite od požara i tehnoloških eksplozija za područje Grada Šibenika * Plan djelovanja u području prirodnih nepogoda * Zakon o proračunu (NN 144/21) * Zakon o radu (NN 93/14, 128/17, 98/19, 151/22, 64/23) * Pravilnik o stavljanju na tržište osobne zaštitne opreme (NN 89/10) * Pravilnik o tehničkim zahtjevima za zaštitnu i drugu opremu koju pripadnici vatrogasnih postrojbi koriste prilikom vatrogasnih intervencija (NN 31/11) * Pravilnik o uporabi osobne zaštitne opreme (NN 5/21) * Pravilnik o vatrogasnoj tehnici (NN 5/21) * Pravilnik o poslovima s posebnim uvjetima rada (NN 5/84) * Pravilnik o programu i načinu polaganja stručnog ispita za vatrogasce s posebnim ovlastima i odgovornostima (NN 110/20) * Zakon o porezu na dodanu vrijednost (NN 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22) * Zakon o zakupu i kupoprodaji poslovnog prostora (NN 125/11, 64/15, 112/18) |
| **Opis programa** | **A100501 Provedba mjera zaštite od požara i eksplozija** |
| **Ciljevi programa** | Protupožarna zaštita ljudi i imovine kroz zaštitu opće sigurnosti ljudi i imovine te preventivno djelovanje na području zaštite od požara |
| **Planirana sredstva za provedbu**  **(Financijski plan 2024.)** | **2.468.283,00 EUR** |
| **Planirana sredstva za provedbu**  **(1. izmjene i dopune 2024.)** | **2.693.822,00 EUR** |
| **Planirana sredstva za provedbu**  **(2. izmjene i dopune 2024.)** | **2.804.202,00 EUR** |
| **Izvršena sredstva za provedbu**  **(na 31.10.2024.)** | **2.022.279,46 EUR** |
| **Pokazatelj rezultata** | Smanjenje opožarenih površina, smanjenje broja intervencija, povećanje broja izdanih odobrenja za loženje vatre na otvorenom, povećanje broja vatrodojavnih priključaka, povećanje broja posjeta dječjim vrtićima i školama |
| **Obrazloženje** | Javna vatrogasna postrojba grada Šibenika rasporedom i brojem vatrogasaca po smjenama i dalje ne udovoljava odredbama Plana zaštite od požara i tehnoloških eksplozija za područje Grada Šibenika, međutim opremom i tehnikom trudi se jamčiti veliku učinkovitost kod požara otvorenih prostora, požara prometnih sredstava, prometnih nezgoda, spašavanja ljudi i gašenja na visokim objektima, intervencijama spašavanja na vodi, spašavanja iz ruševina te rješavanja brojnih opasnih situacija, posebice na području grada Šibenika. Zbog navedenog, osigurali smo sredstva iz vlastitih prihoda, kao i viška prihoda iz 2023. godine, kako bismo spremnost vatrogasaca i dostupnost neophodne opreme povećali, posebice u odnosu na ronilački tim, ali i ostale segmente ove postrojbe te uočene određene slabosti koje prijete ometanju redovitog poslovanja.  Ključne promjene u ovim izmjenama i dopunama financijskog plana, a odnose se na Plan rashoda, obuhvaćaju:   * Povećanje rashoda za zaposlene u iznosu od 111.096,00 EUR (plaće za redovan rad, plaće za prekovremeni rad, doprinosi na plaće, a zbog promjene općih akata postrojbe i velikog broja prekovremenih sati ostvarenih na požaru otvorenog prostora u Skradinskom području, * Povećanje materijalnih rashoda u iznosu od 22.625,00 EUR (prvenstveno rashodi za usluge tekućeg i investicijskog održavanja vozila te intelektualne usluge zbog korištenja usluga vanjskog knjigovodstvenog servisa), * Smanjenje financijskih rashoda za 30,00 EUR (manje zateznih kamata zbog redovitijeg plaćanja računa) * Smanjenje naknada građanima i kućanstvima u iznosu od 32,00 EUR (u prvom dijelu godine je usklađen iznos stipendije za dijete poginulog vatrogasca zbog nove osnovice za obračun te je sada moguće utvrditi točan iznos potreban za prosinac), * Smanjenje ostalih rashoda u iznosu od 5.681,00 EUR –(knjigovodstveno evidentiranje jedne, umjesto prethodno planirane dvije donacije dugotrajne nefinancijske imovine – kombi vozilo/DVD), * Smanjenje rashoda za nabavu proizvedene dugotrajne imovine u iznosu od 16.877,00 EUR (sredstva vlastitih prihoda planirana za nabave dugotrajne imovine se preusmjeravaju na rashode za usluge).   Plan prihoda također je doživio značajnije posljedične promjene od čega možemo izdvojiti skupine:   * 63 – povećanje tekućih pomoći iz proračuna koji nije nadležan, a za pomoći primljene od drugih gradova i općina * 72 – smanjenje prihoda od prodaje proizvedene dugotrajne imovine - za evidentiranje donirane nefinancijske imovine, sukladno odredbama članka 55. Pravilnika o proračunskom računovodstvu i računskom planu. |

# V. ZAKLJUČAK

Javna vatrogasna postrojba grada Šibenika 20. studenog 2024. godine zaprimila je poziv na dostavu prijedloga II. izmjena i dopuna financijskog plana za 2024. godinu te sukladno navedenom pozivu, uputila prijedlog II. izmjena i dopuna financijskog plana za 2024. godinu, dana 25. studenog 2024. godine. Prijedlog je usvojen od strane Gradskog vijeća Grada Šibenika na sjednici održanoj 12. prosinca 2024. godine, a u sklopu Izmjena i dopuna Proračuna Grada Šibenika za 2024. godinu.

Javna vatrogasna postrojba grada Šibenika javna je ustanova iz područja vatrogastva koja obavlja službu kroz 24-satno dežurstvo, između ostalog djelujući i preventivno, ali pretežno operativnim djelovanjem koje proizlazi iz niza, što predvidljivih, što nepredvidljivih događaja.

Upravo iz tog razloga ova Postrojba pokušava djelovati kroz nabavu opreme za kojom se ukaže potreba kroz direktan rad na terenu, kako bismo utjecali na brzinu odgovora, ali i na sigurnost onih koji rukuju s njom. Dugi niz godina, Javna vatrogasna postrojba grada Šibenika, djeluje na tržištu pružajući usluge nadzora nad vatrodojavnim centralama i protupožarnih osiguranja, a sredstva ostvarena na taj način ulaže u nabavu dugotrajne nefinancijske imovine i sitnog inventara koji mogu utjecati na performanse i konačnu izvedbu rada, kao i na povećanje sigurnosti, ali i u nabavu osobne i skupne zaštitne opreme.

Upravo sredstvima priskrbljenim djelovanjem na tržištu te praćenjem troškova, kao i razdoblja iskoristivosti istih, osigurali smo prijenos značajnog iznosa iz 2023. godine, za raspolaganje u 2024. godini. Kad tome pridodamo novoostvarena sredstva u 2024. godini, imamo valjanu podlogu za nabavu neophodnog sitnog inventara, autoguma i opreme koji će uvelike služiti pri poboljšanju izvedbe na samim intervencijama, povećanju sigurnosti naših vatrogasaca, samim tim povećanju sigurnosti i brzine odgovora pri uslugama koje pružamo u zajednici, odnosno provedbi naše osnovne djelatnosti, ali i poboljšanju samog mjesta rada kad uzmemo u obzir vatrogasni dom i neophodnu potrebu za minimalnim ulaganjem, obzirom na starost zgrade, kroz što opet namjeravamo indirektno djelovati na smanjenje energetskih troškova.

Glavno obilježje svih izmjena i dopuna kroz ovu godinu jesu plaće. U prvim ovogodišnjim izmjenama i dopunama bio je to Pravilnik o proračunskom računovodstvu i računskom planu koji stupa u primjenu prvim danom 2025. godine te potreba za pripremnim radnjama za provedbu navedenog (planiranje troška plaće za mjesec prosinac), dok su u dugim izmjena to novi akti postrojbe nastali kao posljedica novih pravilnika Hrvatske vatrogasne zajednice.

Sukladno Zakonu o proračunu (NN 144/21), elektronskoj pošti zaprimljenoj od strane Grada Šibenika dana 20. studenog 2024. godine, temeljem članka 16. Statuta Javne vatrogasne postrojbe grada Šibenika, Vatrogasno vijeće Javne vatrogasne postrojbe grada Šibenika na sjednici održanoj 20. prosinca 2024. godine usvaja II. izmjene i dopune Financijskog plana Javne vatrogasne postrojbe grada Šibenika za 2024. godinu (s obrazloženjem).

**JAVNA VATROGASNA POSTROJBA**

**GRADA ŠIBENIKA**

**VATROGASNO VIJEĆE**

PREDSJEDNIK

Tomislav Banovac

KLASA: 400-02/24-01/02

URBROJ: 2182-1-55-03-24-4